**REGELVERK - BAKGRUNN**

**Kontrollforskriften om plusskunder**

Kontrollforskriften § 1-3 definerer plusskunde som sluttbruker med forbruk og produksjon bak tilknytningspunkt, hvor innmatet effekt i tilknytningspunktet ikke på noe tidspunkt overstiger 100 kW. En plusskunde kan ikke ha konsesjonspliktig anlegg bak eget tilknytningspunkt eller omsetning bak tilknytningspunktet som krever omsetningskonsesjon.

Kontrollforskriften § 15-2 annet ledd slår fast at plusskunder ikke skal tarifferes fastledd for innmating.

Sluttbrukere som har egen kraftproduksjon, men som ikke innfrir kravet til å være plusskunde, skal tarifferes som produsent.

Kontrollforskriften § 15-1 om energiledd for innmating annet ledd åpne for at for kraftverk med installert effekt mindre enn 1 MW skal energileddet *avspeile* marginale tapskostnader i eget og overliggende nett. Det vil si at det ikke er krav om beregning av marginaltap i innmatingspunktet, men at det på samme måte som for plusskunder kan brukes et gjennomsnittlig marginaltapsledd.

For produsent med anlegg over 1 MW er det krav om beregning av marginaltap for det enkelte innmatingspunkt, men dette vil svært sjelden/aldri være relevant for plusskunder.

For produsenter som ikke er plusskunder gjelder i tillegg krav om fastledd for produksjon, jf. kontrollforskriften § 15-2. Fastledd for innmating er pr 2022 1,43 øre/kWh, basert på gjennomsnitt produksjon siste 10 år og for nye anlegg legges forventet produksjon til grunn.

**Konsesjoner**

Det følger av kontrollforskriften § 1-3 at en plusskunde ikke kan ha konsesjonspliktige anlegg bak tilknytningspunktet.

Prosumenter med midlere årsproduksjon under 1 GWh trenger heller ikke omsetningskonsesjon. Dette gjelder for kraftproduksjon knyttet til ett organisasjonsnummer. Produsent må inngå avtale med aktør som har omsetningskonsesjon og som håndterer balanseansvaret. Dette kan være kraftleverandør.

Produsenter med forventet årlig middelproduksjon mellom 1 og 2 GWh må søke forenklet omsetningskonsesjon.

**Krav for å være plusskunde:**

* Må ha produksjon og forbruk bak samme tilknytningspunkt
* Kunden må ikke på noe tidspunkt mate inn effekt over 100 kW
* Kan ikke ha konsesjonspliktig anlegg bak eget tilknytningspunkt
* Kan ikke ha omsetning som krever omsetningskonsesjon bak eget tilknytningspunkt

*Rettighet som plusskunde*

* Betaler ikke fastledd for innmating
* Innmating og uttak avregnes i et felles målepunkt
* Rett til å kun ha enten produksjon eller forbruk innenfor en time

For plusskunder med installert effekt for produksjon under 100 kW fungerer tariffordningen fint. For kunder med installert effekt over 100 kW er det behov for å etablere noen kriterier for hvordan nettselskap skal følge opp at kravet om å ikke mate inn over 100 kW.

**Rutine for å følge opp at plusskunder ikke mater inn over 100 kW**

* Ved etablering av plusskundeavtale stilles det krav om at alle plusskunder med produksjonsanlegg på mer enn 100 kW installert effekt, må installere og aktivere utstyr som kan begrense innmating til 100 kW.
* Nettselskapet sjekker månedlig om det er plusskunder som mater inn over 100 kW
* Dersom plusskunde har matet inn over 100 kW mer enn 3 ganger siste måned iverksettes følgende:
  + Kunde varsles om at grensen for plusskundeordningen er overskredet.
    - Kunde gis frist på 3 måneder til å installere/aktivere begrensing slik at ikke kan mate inn over 100 kW.
    - Kunde varsles samtidig om at dersom slik begrensning ikke aktiveres, vil innmating bli tariffert som ordinær produksjon.
  + Kunde må framlegge dokumentasjon på at begrensning på innmating er satt innen 3 mnd.
  + Dersom dokumentasjon foreligger innen fristen forblir kunden plusskunde
  + Dersom dokumentasjon det ikke foreligger dokumentasjon på at begrensning er aktivert, eller om kunde selv ber om det, blir kundens innmating tariffert som ordinær kraftproduksjon.
    - Netteier må samtidig endre avlesningsoppløsning til 15 min da det er et krav i forskrift at all innmating, unntatt plusskunder, skal måles på 15 min oppløsning

Kunde som har både produksjon og forbruk bak tilknytningspunktet, og som mater inn mer enn plusskundeordningen tillater (100 kW) defineres som prosument

For kunde som går fra plusskunde til prosument er konsekvensen at må betale fastledd for produksjon som mates inn på nettet. For 2023 er fastleddet for innmating satt til 1,36 øre/kWh (basert på 10 års gjennomsnittlig produksjon, for nye anlegg forventet produksjon.

Nettselskap måler kun prosumentens innmating, og i GWh grensen forstås derfor som en grense for innmating, og ikke total produksjon. Tilsvarende gjelder for fastsettelse av fastleddet.

Må vurdere om det blir behov for å følge opp 1 GWh grensen på et senere tidspunkt.

|  |  |  |  |  |
| --- | --- | --- | --- | --- |
|  | Plusskunde, installert effekt under 100 kW | Plusskunde, installert effekt over 100 kW | Prosument | Produsent |
| Måling | Forbruk og produksjon i måles og avregnes i samme målepunkt | Forbruk og produksjon i måles og avregnes i samme målepunkt | Forbruk og produksjon måles og avregnes i samme målepunkt | Produksjon måles og avregnes utfra gjeldende krav for produsenter |
| Innmatet volum | Ikke over 100 KW | Innmating må begrenses til max 100 KW | Inntil 1 GWh pr år | Ingen begrensning |
| Elhub | * Avlesningsoppløsning må være time * Målepunktstype kombinert * Produksjon og forbruk blir nettet over timen | * Avlesningsoppløsning må være time * Målepunktstype kombinert * Produksjon og forbruk blir nettet over timen | * Avlesningsoppløsning må være 15-min * Målepunktstype kombinert | * Avlesningsoppløsning må være 15-min * Kun avregnet produksjonskanal |
| Tariff | * Fastledd for forbruk * Energiledd for forbruk * Energiledd for innmating | * Fastledd for forbruk * Energiledd for forbruk * Energiledd for innmating | * Fastledd for forbruk * Energiledd for forbruk * Fastledd for produksjon * Energiledd for innmating | * Fastledd for produksjon * Energiledd for produksjon |
| Konsesjon | Kan ikke ha konsesjonspliktige anlegg, eller drive omsetning som krever omsetnings­konsesjon. | Kan ikke ha konsesjonspliktige anlegg, eller drive omsetning som krever omsetningskonsesjon. | Produksjon inntil 1 GWh/år ikke behov for omsetnings­konsesjon. Produksjon mellom 1 og 2 GWh/år gis forenklet omsetningskonsesjon | Krav om omsetnings­konsesjon for produksjon over 2 GWh/år. |